Híér is die rykste buurte in SAOceana Villa, Nettletonweg 3, Clifton (Foto: ComeToCapeTown.com) AfrAsia en New World Wealth het pas 2019 se welvaartsverslag vir Suid-Afrika bekend gemaak waarin die land se rykste woonbuurte gelys word. AfriAsia en New World Wealth doen reeds vir tien jaar navorsing oor die welvaart in Suid-Afrika en stel jaarliks ŉ verslag bekend om hul bevindings te deel. Die bevindings van die jongste verslag is gegrond op navorsing wat van Desember 2017 tot Desember 2018 gedoen is. Luidens dié verslag het Suid-Afrika die grootste mark van rykdom in Afrika en die 31ste grootste in die wêreld. Die gesamentlike privaat rykdom van individue in die land het teen Desember 2018 op $649 miljard gestaan. Volgens die verslag dui dié syfer ŉ afname van minstens 10% aan, vergeleke met die privaat rykdom van die vorige jaar. Die welvaart van woonbuurte en strate word bepaal deur na die gemiddelde prys per vierkante meter (m²) van eiendom in die buurt of straat te kyk. Clifton se strande in Kaapstad. (Foto: SkyPixels/Commons.wikimedia.org) Al tien duurste strate in Suid-Afrika is in Kaapstad geleë, terwyl Ballito en Umhlanga in Durban se rykdom-mark die vinnigste groei in Suid-Afrika. Die verslag dui aan dat dié gebiede se rykdom binne net een jaar met 25% gegroei het tot $54 miljard te danke aan baie konstruksie, wat beleggers lok. “Ons navorsing toon dat Suid-Afrika se twee hoofmarkte vir rykdom, naamlik Johannesburg en Kaapstad, oor die afgelope tien jaar relatief swak gevaar het,” sê Andrew Amoils, hoofnavorser by New World Health. Johannesburg het die afgelope tyd baie van die land se rykes verloor omdat hulle na ander dele van die land verhuis het, terwyl die droogte in die Moederstad die stad se eiendomsmark negatief beïnvloed het en as afskrikmiddel dien vir migrasie na die stad. Die Raphael Penthouse Suites in Sandton, Johannesburg. (Foto: http://www.legacyhotels.co.za/) Johannesburg en Kaapstad bevat wel steeds die grootste getal ryk mense, hoewel dié getal in plekke soos Paarl, Stellenbosch en Franschhoek veel vinniger groei getoon het oor die afgelope tien jaar. Johannesburg is steeds die rykste stad in die land met ŉ rykdom van $248 miljard. Kaapstad is Suid-Afrika se tweede rykste stad met ŉ rykdom van $133 miljard. Volgens dié verslag is die duurste strate in Suid-Afrika: Die duurste strate buite Kaapstad is: Die topvyf duurste buurte in Suid-Afrika Die mees eksklusiewe buurte in Johannesburg (waar die grootste aantal huise duurder as R20 miljoen voorkom) is: Die mees eksklusiewe buurte in Kaapstad (waar die grootste aantal huise duurder as R20 miljoen voorkom) is: